# data[].attributes.body
Tässä on Kalifi, jota myös kutsun konnavauvaksi. Hän on elokuussa täyttänyt 5v. Mitä ilmeisemmin, hän on poika, vaikka välillä tuntuu, että hänellä on paljon tyttömäisiä piirteitä, kuten nyrpeät ilmeet, jotka hän on perinyt omistajaltaan.

# data[].attributes.body
Kalifi on kaikella tapaa maailman suloisin lemmikki. En osaa kuvitella elämää ilman Kalifia, ja kun Kalifi menee nukkumaan vanhempieni luo kellariin, välillä iskee ikävä, vaikka tiedän, että uniaika on lyhyempi, kuin vaeilla olo aika.

Ennen Kalifia mulla oli koira, Amerikan cockerspaniel nimeltään Dumas. Dumas tuli mulle, kun olin 12-vuotias, ja hän oli meidän koko perheelle erittäin rakas. Valitettavasti Dumas jouduttiin lopettamaan viis vuotta sitten, ja hän ehti elää 12-vuotiaaksi. Dumas oli mulle kaikki kaikessa, enkä osannut ajatellakaan itselleni uutta lemmikkiä. Perheeni päätti kuitenkin yllättää minut puoli uotta Dumaksen menehtymisen jälkeen, ja he antoivat mulle pieneen laatikkoon pehmeän heinän sekaan kaivautuneen kilpikonnan. Kilpikonna oli peräisin Helsingin Pasilasta kilpikonnakasvattajalta. Konna on täysin laillinen ja Suomessa syntynyt.

Kalifin nimeä mietittiin vähän aikaa, sillä kyllä itsekin olen lapsena katsonut Turtlesit, mutta en halunnut nimetä konaani kenenkään sen sarjan hahmojen mukaan. Mietimme seuraavaksi, missä nelivarpaat luonnonvaraisesti elävät, ja koska heidän elinympäristönsä on Lähi-Itä, me pienen pähkäilyn tuloksena päädyimme Kalifiin, mikä puolestaan on yhdestä toisesta lapsuuden TV-sarjasta Kalifiksi Kalifin paikalle.

Viimeisen viiden vuoden aikana olen oppinut ymmärtämään ja lukemaan Kalifia, ja tiedän, mistä ruuista hän pitää ja mistä ei. Välillä hän hermostuttaa mut tekemällä tarpeensa ruokakuppiin ja näin osoittaa, mistä ei tykkää. Silti Kalifi on mulle erittäin rakas, enkä luopuisi hänestä mistään hinnasta.

# data[].attributes.body
Tässä on pientä videonpätkää Kalifin ensimmäisestä lyhytmuotoisesta asumuksesta viiden vuoden takaa. Hiekka ja turvepohjainen terra oli vasta tekeillä, niin Kalifi sai väliaikaiseksi asumuksekseen vanhan lintuhäkin.

# data[].attributes.body
Kesäisin vien Kalifin maaseudulle vanhempieni luo "kesätöihin" nurmikonleikkuuseen. Tosin Kalifi ei ehdi kesän aikana paljoakaan leikkaamaan luonnonmukaisesti vanhempieni nurmikkoa, mutta tärkeintä on, että Kalifi saa luonnonmukaista ruokaa.

Taustalla wannabe crocsit, kokoa 41, havainnollistamaan Kalifin koko.

# data[].attributes.body
Kavereiden kesken nelivarvas tunnetaan nimellä Testudo (Agrionemys) horsfieldii. Englanniksi nelivarvas tunnetaan Russiantortoise.

Nelivarvas on siis maakilpikonna, eikä se selviä vedessä. Jotkut konnat tykkäävät tallustella vedessä, mutta vettä ei saa olla vesiastiassa yli alakilven reunan, ja niin, ettei konna keikahda selälleen.

Kasvamista varten konna tarvitsee lämpöä, UV-lampun, vitamiineja ja oikeanlaisen ruokavalion. Nelivarpaat ovat raakavegaaneja, eli heidän ruokaa ei saa keittää, paistaa, kuumentaa, eikä mielellään mikrossa sulattaa (saattaa keittyä vahingossa), vaan ruuan on oltava korkeintaan pilkottua. Mutta joissakin tapauksissa jotkut antavat esimerkiksi yhden porkkanan konnalle työstettäväksi, ilman, että sitä on pilkottu tai mitään, jotta konnan nokka saa tekemistä ja nokan kasvua voidaan kontrolloida.

Ruokavaliolla voidaan siis ehkäistä nokan ja kilven liikakasvua, ja varmistaa, että suolisto pelittää. Vaikka konnan ruoka koostuu 80% vihreistä kasviksista, joitakin kasviksia pitää antaa rajoitetusti. Esimerkiksi apilanlehti on hyvää konnalle, mutta liika apila voi vääristää kilven kasvua. Kesäisin Suomen luonnosta löytyy paljon kasviksia, jotka ovat hyviä konnalle, kuten koivunlehdet, voikukanlehdet, persilja, mansikanlehdet yms. Loput 20% on rehevät kasvit, syötävät kukat, jotkin vihannekset kuten kurkku, tomaatti, kukkakaali ja porkkana. Hedelmien ja marjojen antaminen on herättänyt paljon keskustelua, sillä niiden sisältämää hedelmäsokeria on turhan paljon konnan ruokavaliolle sopivaksi. Jotkut jättävät hedelmät ja marjat pois ruokavaliosta, ja jotkut antavat niitä silloin tällöin herkkupaloina. Lista kielletyistä ruuista on lyhyempi kuin hyväksytyistä, ja jos kielletyn listan muistaa, nii pärjää pitkälle.

Maakonnille on tärkeää saada nukkua talviunta. Parhaimmat unet saa jääkaappilämpötilassa. Ei välttämättä kirjaimellisesti jääkaapissa, vaan paikassa, mihin saa maks 8 asteen lämpötilan, kuten esimerkiksi kellarissa. Unen määrä vaihtelee parista viikosta useaan kuukauteen. Joskus konnat voivat kukkua myös pätkissä, esimerkiksi 1kk nukkumista, viikko valveilla ja taas pariksi kuukaudeksi untenmaille.

Vaikka konnat ovat suhteellisen yksinkertaisia lemmikkejä, ovat he silti yksilöllisiä ja heidän tarpeet pitää tyydyttää, Jos on motivaatiota huolehtia eläimestä kuin eläimestä, niin myös konnasta huolehtiminen onnistuu. Ei se ole mitään kvanttifysiikka tai vaadi mensan jäsenyyttä, vaan rakkautta, tilaa, ja pikkaisen välineistöä.

Lisätietoa nelivarpaista löytyy sivuilta http://marikan-herppisivut.herpetomania.fi/nelivarvaskilpikonna.html , jonka on luonut Marika Rökman.